open-index/open-wikipedia-markdown huggingface dataset:
Αργύριος Ζούβελος

Ο **Αργύριος Ζούβελος** ήταν αγωνιστής του αγώνα του 1821.

## Βιογραφία
Η καταγωγή του ήταν από τα Μαγούλιανα της επαρχίας Καρύταινας. Υπήρξε καπετάνιος και βοήθησε πολύ τον στρατηγό Πλαπούτα, μάλιστα δε αρχικά στην μάχη της Πιάνας. Διακρίθηκε σε όλη την πολιορκία της Τριπολιτσάς, στο Βαλτέτσι και στην Γράνα. Μετά την άλωση της Τριπολιτσάς υπηρέτησε υπό τις διαταγές του Θεόδωρου Κολοκοτρώνη και βρέθηκε σε πολλές μάχες, κατ εξοχήν σε αυτές εναντίον του Δράμαλη, όπου διακρίθηκε για την παλικαριά του. 
 
## Αναφορές


Κατηγορία:Αγωνιστές του 1821
Κρατικός Αερολιμένας Σκύρου

Ο **Κρατικός Αερολιμένας Σκύρου** (συντομογραφίες: IATA: **SKU**, ICAO: **LGSY**, ΥΠΑ: **ΚΑΣΥ**) βρίσκεται στην στρατιωτική βάση Τραχύ στο βόρειο τμήμα του νησιού. Το πολιτικό αεροδρόμιο βρίσκεται σε απόσταση 17 χιλιομέτρων από την πόλη της Σκύρου (ή Χώρα).
## Ιστορικά γεγονότα
Ο αερολιμένας κατασκευάστηκε κατά τη περίοδο 1975-1981, και η πρώτη προσγείωση πραγματοποίηθηκε το 1978.

## Χαρακτηριστικά αερολιμένα
Ο αερολιμένας βρίσκεται σε υψόμετρο 15 μ. από την επιφάνεια της θάλασσας και διαθέτει έναν διάδρομο απογειώσεων/προσγειώσεων με διεύθυνση 17/35 και μήκος 3.002 μ. (9.849 πόδια). Το εμβαδό του δαπέδου στάθμευσης είναι 15.000 μ2 ενώ του αεροσταθμού 7.500 μ2.

## Αεροπορικές εταιρείες και προορισμοί

Την επίγεια εξυπηρέτηση των επιβατών του Κρατικού Αερολιμένα Σκύρου έχει αναλάβει η Olympic Air.

## Παραπομπές


## Εξωτερικοί σύνδεσμοι
* Πληροφορίες από την Υπηρεσία Πολιτικής Αεροπορίας

Αερολιμενας
Κατηγορία:Αεροδρόμια στην Ελλάδα
Απόστολος Μπούκουρας

Ο **Απόστολος Μπούκουρας** ήταν αγωνιστής του αγώνα του 1821.

## Βιογραφία
Η καταγωγή του ήταν από τα Μαγούλιανα της επαρχίας Καρύταινας. Ακολούθησε πάντοτε τον Θεόδωρο Κολοκοτρώνη, ο οποίος τον είχε φροντιστή του, και τον έστελνε σε πολλές άλλες υπηρεσίες. Επί Δράμαλη δεν πρόφτασε να πάει στο Μεγάλο Αγιώργη όπου ήταν το σώμα του Κολοκοτρώνη και έμεινε με τον Πλαπούτα. Όταν ο Δράμαλης εισέβαλε στην Αργολίδα, και ο Πλαπούτας πολέμησε αρχικά στον Πύργο κοντά στα χωριά Χαρβάτι και Φίχτια, τότε οι Τούρκοι πιάσαν τον Μπούκουρα, αλλά αυτός προσποιήθηκε ότι ήταν Τούρκος και τους παραπλάνησε και σώθηκε.
 
## Αναφορές


Κατηγορία:Αγωνιστές του 1821
Προκόπης Λογιώτατος

Ο **Προκόπης Λογιώτατος** ή **Παπαδόπουλος** ήταν αγωνιστής στην επανάσταση του 1821.

Η καταγωγή του ήταν από τη Νεμνίτσα της επαρχίας Καρύταινας. Αρχικά υπηρέτησε στο στρατόπεδο της Πιάνας και στην Εφορεία, γράφοντας και παρακινώντας τους συμπατριώτες του στον πόλεμο. Παραβρέθηκε και στην πολιορκία της Τριπολιτσάς βοηθώντας τους πολιτικούς και χρησιμεύοντας λόγω των γνώσεών του. Η οικογένειά του συμμετείχε και αυτή στον αγώνα.

## Πηγές
* 

Κατηγορία:Αγωνιστές του 1821
Κωνσταντής Αναστασόπουλος

Ο **Κωνσταντής Αναστασόπουλος** ήταν αγωνιστής του αγώνα του 1821.

Η καταγωγή του ήταν από την Νέμιτσα της επαρχίας Καρύταινας. Θείος του ήταν ο Θεόδωρος Κολοκοτρώνης από την αδελφή του. Υπηρέτησε τον αγώνα ως στρατιώτης και έγινε σωματοφύλακας του Κολοκοτρώνη.

## Πηγές
* 

Κατηγορία:Αγωνιστές του 1821
Κρατικός Αερολιμένας Πάρου

Ο **Κρατικός Αερολιμένας Πάρου** (συντομογραφίες: IATA: **PAS**, ICAO: **LGPA**, ΥΠΑ: **ΚΑΠΑ**) βρίσκεται σε απόσταση 9 χιλιομέτρων νότια από την Παροικιά, στη νοτιοδυτική Πάρο, στη περιοχή Βουτάκος Αγκαιριάς.

## Ιστορικά γεγονότα
Ο αερολιμένας ξεκίνησε να λειτουργεί στις 5 Οκτωβρίου 1982, σε χώρο που παραχώρησε ο Νικόλας Παντελαίος, για αυτό και το δευτερεύον όνομα του αερολιμένα είναι "'Παντελαίειο Αεροδρόμιο Πάρου". Ο αερολιμένας ξεκίνησε τη λειτουργία του ως κοινοτικός και διέθετε ένα χωμάτινο διάδρομο και ένα μικρό κτήριο εμβαδού 80 τ.μ..

Το 1985 ο διάδρομος ασφαλτοστρώθηκε, ενώ το 1987 προστέθηκε ένας επιπλέον όροφος στο κτήριο του αεροσταθμού. Επίσης, την ίδια χρονιά το κτήριο ανακαινίσθηκε για να στεγάσει την Υπηρεσία Πολιτικής Αεροπορίας και μετεωρολογικό σταθμό της Εθνικής Μετεωρολογικής Υπηρεσίας.

Το 1989 ο αερολιμένας έγινε κρατικός. Το 2016 μεταφέρθηκε δυτικότερα, με νέο διάδρομο μήκους 1.400 μ. και σε νέες προσωρινές κτιριακές εγκαταστάσεις. Η Aegean Airlines υποστήριξε οικονομικά, μετά από έγκριση του Υπουργείου Υποδομών Μεταφορών και Δικτύων, την κατασκευή της πρώτης φάσης του αεροσταθμού επιβατών, όσο και τα έργα υποδομής του νέου αερολιμένα. Η χρηματοδότηση και κατασκευή του τερματικού σταθμού, έγιναν με την υποστήριξη των εταιρειών σε διάστημα λίγων μηνών του 2016, προκειμένου να συμπληρωθεί άμεσα η επένδυση του Δημοσίου και να επιτραπεί η λειτουργία του νέου αεροδρομίου, αναβαθμίζοντας την προσβασιμότητα της Πάρου. 

Οι νέες εγκαταστάσεις του αεροδρομίου εγκαινιάστηκαν στις 29 Ιουλίου 2016, παρουσία του πρωθυπουργού Αλέξη Τσίπρα. Οι εγκαταστάσεις αυτές επέτρεψαν τη μεταφορά περισσότερων επιβατών λόγω της δυνατότητας προσγείωσης μεγαλύτερων αεροσκαφών.

## Αεροπορικές εταιρείες και προορισμοί

## Στατιστικά

**Ετήσια επιβατική κίνηση εντός 13 χρόνων**

## Συγκοινωνία
Ο αερολιμένας συνδέεται με την Παροικιά και τη Νάουσα με λεωφορείο από την παρακείμενη στάση. Επίσης, υπάρχει ταξί για οποιοδήποτε προορισμό εντός του νησιού.

## Παραπομπές


## Εξωτερικοί σύνδεσμοι
* https://web.archive.org/web/20100302154900/http://www.hcaa-eleng.gr/greek/airports/paros/paros_gr.html,
* Την Επίγεια Εξυπηρέτηση των επιβατών του Κρατικού Αερολιμένα Πάρου έχει αναλάβει η Goldair Handling.
* Τουριστικός Οδηγός Πάρου

Κατηγορία:Κτίρια και κατασκευές στην Πάρο
Παρος
Καβανσίτης

Ο **καβανσίτης** (αγγλ. cavansite) είναι ένυδρο φυλλοπυριτικό βαναδινικό ορυκτό του ασβεστίου. Οφείλει το όνομά του στα στοιχεία που τον αποτελούν: **Ca**lcium, **Va**nadium, **Si**licon (ασβέστιο, βανάδιο, πυρίτιο)..

Σχηματίζεται δευτερογενώς σε εξαλλοιώσεις βασαλτικών διεισδύσεων ή σε ηφαιστειακούς τόφφους, ενώ στην Ινδία σχηματίζεται επί εξαλλοιώσεων ανδεσίτη μαζί με ζεολίθους.

Ορυκτά με τα οποία σχετίζεται είναι ο στιλβίτης και ο χιουλανδίτης (ομάδα ζεολίθων), ο αποφυλλίτης, ο ασβεστίτης, ο χαλαζίας, το ανάλκιμο, ο χαλκοσίνης και ο δίμορφός του πενταγωνίτης.

Θεωρείται σπάνιο ορυκτό, καθώς μέχρι στιγμής έχει ανακαλυφθεί μόνο στους ζεολιθικούς σχηματισμούς της Poona στην Ινδία, την Πολιτεία Όρεγκον των ΗΠΑ και τη Βόρεια Νήσο στη Νέα Ζηλανδία.

Παρά το γεγονός ότι περιέχει βανάδιο, δεν αποτελεί μετάλλευμά του. Είναι, όμως, λόγω υφής, χρώματος και σπανιότητας, ορυκτό περιζήτητο από συλλέκτες.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Καβανσιτης
Κατηγορία:Ορυκτά του βαναδίου
Κατηγορία:Ορυκτά του πυριτίου
Κατηγορία:Ένυδρα ορυκτά
Κρατικό Βραβείο Ε.Σ.Σ.Δ.

Το **Κρατικό Βραβείο Ε.Σ.Σ.Δ** (ρωσικά: Государственная премия СССР) ήταν το βραβείο τιμής στη Σοβιετική Ένωση. Δημιουργήθηκε στις 9 Σεπτεμβρίου 1966 (αν και υπήρχαν περιπτώσεις που το βραβείο απονεμήθηκε πριν την ίδρυση του, ίσως με άλλο όνομα). Μετά τη διάλυση της Σοβιετικής Ένωσης, το 1991, το Κρατικό Βραβείο Ε.Σ.Σ.Δ αντικαταστάθηκε από το Κρατικό Βραβείο της Ρωσικής Ομοσπονδίας. Το Κρατικό Βραβείο Ε.Σ.Σ.Δ 1ου, 2ου και 3ου βαθμού απονεμόταν κάθε χρόνο σε άτομα στους τομείς της επιστήμης, των μαθηματικών, της λογοτεχνίας, των τεχνών και στην αρχιτεκτονική για να τιμήσει τα πιο σημαντικά επιτεύγματα που είτε προωθούσαν τη Σοβιετική Ένωση ή τις ιδεές του σοσιαλισμού.

## Βραβευμένοι
### Επιστήμη και τεχνολογία

Η τελευταία απονομή του Κρατικού Βραβείου Ε.Σ.Σ.Δ στον τομέα της επιστήμης και της τεχνολογίας έγινε το 1989.

### Τέχνες και λογοτεχνία

Η τελευταία απονομή του Κρατικού Βραβείου Ε.Σ.Σ.Δ στον τομέα των τεχνών και της λογοτεχνίας έγινε το 1991.

## Παραπομπές


## Εξωτερικοί σύνδεσμοι
* 

Κρατικο
Πάνος Αναγνωστόπουλος

Ο **Πάνος Αναγνωστόπουλος** (... - 1842), γνωστός και σαν *Βελέντζας*, ήταν Έλληνας αγωνιστής και πολιτικός του αγώνα του 1821.

Γεννήθηκε στην Νεμνίτσα της Καρύταινας της οποίας είχε χρηματίσει προεπαναστατικά προεστός και δημογέροντας. O Αναγνωστόπουλος αφοσιώθηκε στον αγώνα της ελευθερίας και προσέφερε όλη του την περιουσία για αυτό. Υπήρξε στρατιωτικός και πολιτικός καθ' όλο το διάστημα της επανάστασης. Αρχικά βρέθηκε με τον συγγενή του, επίσκοπο Βρεσθένης, τον οποίο βοήθησε στην σύσταση του στρατοπέδου των Βερβαίνων, έπειτα υπηρέτησε υπό τον Θεόδωρο Κολοκοτρώνη.

Πολέμησε και διακρίθηκε στην μάχη και την πολιορκία της Τρίπολης, στην μάχη και την πολιορκία του Ναυπλίου αλλά και στην μάχη κατά του Δράμαλη στα Δερβενάκια όπου και διακρίθηκε στο Κολοκοτρώνη. Στο διάστημα της πολιορκίας του 1823, ο Αναγνωστόπουλος απέκτησε μεγάλη φήμη στην Καρύταινα, όπου χρημάτισε διοικητής συμβιβάζοντας τους επαρχιώτες κατά διαταγή του Κολοκοτρώνη και του Γενναίου Κολοκοτρώνη. Κατά την επιδρομή του Ιμπραήμ Πασά στην Πελοππόνησο η κόρη του Χριστίνα αιχμαλωτίστηκε.

Ο Αναγνωστόπουλος αργότερα κατετάγη στην βασιλική Φάλαγγα με τον βαθμό του λοχαγού.  

## Πηγές
* 

Κατηγορία:Αγωνιστές του 1821
Κατηγορία:Έλληνες πρόκριτοι
Παναγιώτης Αναγνωστόπουλος (αποσαφήνιση)

Με το όνομα **Παναγιώτης Αναγνωστόπουλος** μπορεί να αναφέρονται τα εξής πρόσωπα:
* ο Παναγιώτης Αναγνωστόπουλος, (1790 - 1854) από την Ανδρίτσαινα, ιδρυτικό μέλος της Φιλικής Εταιρείας και αγωνιστής του 1821
* ο Πάνος Αναγνωστόπουλος, από την Νεμνίτσα, Αγωνιστής του 1821
* o Παναγιώτης Αναγνωστόπουλος (αντιστράτηγος), στρατηγός και πολιτικός του ΠΑΣΟΚ
Σωτήρος Παπαγιαννόπουλος

Ο **Σωτήρος Παπαγιαννόπουλος** ήταν αγωνιστής του αγώνα του 1821.

Η καταγωγή του ήταν από το Βαλτεσινίκο της επαρχίας Καρύταινας. Είχε εγκατασταθεί έξω από την Πελοπόννησο, επέστρεψε όμως και ήταν πολύ ενθουσιώδης.
 
## Η εξέγερση στα Βέρβαινα
Ο Σωτήρος Παπαγιαννόπουλος υπεράσπιζε την εξουσία του λαού και ήταν εναντίον της αριστοκρατίας και πήρε το μέρος του Υψηλάντη από την αρχή, όταν οι προύχοντες των Βέρβαινων δεν ήθελαν να του παραχωρήσουν την απόλυτη εξουσία. Όταν λοιπόν ο Παπαγιαννόπουλος επέβαλε την «οχλαγωγία» κόντεψε να γίνει εξέγερση και να σκοτώσουν τους προκρίτους της Πελοποννήσου, οι οποίοι είχαν συναθροιστεί στα Βέρβαινα για να υποδεχτούν τον Πρίγκηπα Υψηλάντη. Το κακό αποτράπηκε χάρις τον Θεόδωρου Κολοκοτρώνη που επενέβη και με πολλή επιτηδειότητα καθησύχασε τα πνεύματα, συμφιλιώθηκε με το πλήθος, έγινε αρχηγός του και ζήτησε από αυτούς να του υποσχεθούν να ησυχάσουν για να τους βγάλει λόγο, και αυτοί μετά ας αποφασίσουν τι θέλουν να κάνουν, και αυτός θα τους ακούσει. Ο λαός δέχτηκε, και ο Κολοκοτρώνης τους τράβηξε λίγο έξω από το χωριό, τους μίλησε, τους έφερε διάφορα παραδείγματα της εποχής και  τελικά τους είπε, ότι και αυτός επιθυμεί να σκοτώσει τους προκρίτους, αλλά αυτό δεν θα ήταν πράξη αξιέπαινη στα μάτια του κόσμου όλης της Ευρώπης, γιατί όλοι θα έλεγαν, «να οι Έλληνες, δεν επαναστάτησαν για να σκοτώσουν τους Τούρκους. Επαναστάτησαν για να σκοτωθούν αναμεταξύ τους. Άρα δεν είναι άξιοι ελευθερίας.» Ο λαός πείσθηκε από τα λόγια του Κολοκοτρώνη, ησύχασαν και επέστρεψαν στα σπίτια τους. 

## Πηγές
* 

Κατηγορία:Αγωνιστές του 1821
Κρατικός Αερολιμένας Μήλου

thumb|right|200px|Άποψη του αεροσταθμού του αεροδρομίου της Μήλου
Ο **Κρατικός Αερολιμένας Μήλου** (συντομογραφίες: IATA: **MLO**, ICAO: **LGML**, ΥΠΑ: **ΚΑΜΛ**) βρίσκεται σε απόσταση περίπου 9 χιλιομέτρων από το κέντρο της πόλης του Αδάμαντα. Εγκαινιάστηκε στις 17 Ιανουαρίου 1973. Το 1995 ολοκληρώθηκε το νέο κτίριο του αεροσταθμού και πραγματοποιήθηκε νέα ασφαλτόστρωση διαδρόμου και κατασκευή του δαπέδου αεροσκαφών. Την επίγεια εξυπηρέτηση των επιβατών του Κρατικού Αερολιμένα Μήλου έχει αναλάβει η Olympic Air.

## Υποδομή
Ο αερολιμένας διαθέτει έναν πολύ μικρό ασφαλτοτάπητα 7.800 τετραγωνικών μέτρων. Επίσης, ο διάδρομος προσγείωσης-απογείωσης είναι αρκετά μικρός, μόλις 1.030 μέτρα, Ο διάδρομος μπορεί να χρησιμοποιηθεί μόνον από αεροσκάφη τύπου Bombardier Dash 8 ή μικρότερα. Υπάρχουν σχέδια για επέκταση του διαδρόμου στα 2.000x45 μέτρα σε νέα τοποθεσία, καθώς και επέκταση του ασφαλτοτάπητα στα 26.000 τετραγωνικά μέτρα. Όμως, λόγω οικονομικών δυσκολιών, αυτά τα σχέδια έχουν εγκαταλειφθεί. Ο αερολιμένας μπορεί να εξυπηρετήσει μόνο ένα αεροσκάφος τύπου Dash 8 ή δύο μικρότερα την ίδια στιγμή.

## Αεροπορικές εταιρείες και προορισμοί

## Παραπομπές


## Εξωτερικοί σύνδεσμοι
*Προφίλ στην ιστοσελίδα της ΥΠΑ

Μηλος
Κατηγορία:Κτίρια και κατασκευές στη Μήλο
Καφέ Ιμπέριαλ

right|thumb|250px|Καφέ Ιμπέριαλ
Το **Καφέ Ιμπέριαλ** (*Cafe Imperial*), ένα από τα πιο ιστορικά και καλλιτεχνικά καφενεία της Πράγας, βρίσκεται στο ιστορικό κέντρο της τσεχικής πρωτεύουσας, που προστατεύεται από την UNESCO, επί της λεωφόρου Να Πόριτσι 15 της Νέας Πόλης (Nove Mesto) και σε κοντινή απόσταση από το Δημοτικό Μέγαρο της πόλης (Metro: Namesti Republiky).

Το Καφέ Ιμπεριάλ, το οποίο συστεγάζεται στο ομώνυμο ξενοδοχείο, θεωρείται ένα από τα πιο σημαντικά αρχιτεκτονικά ορόσημα και ιστορικά μνημεία της Πράγας. Στις πρώτες δεκαετίες του 20ου αιώνα ήταν προσφιλής τόπος συνάντησης της πολιτικής, λογοτεχνικής και καλλιτεχνικής ελίτ της τσεχικής πρωτεύουσας. 

Το ξενοδοχείο Ιμπέριαλ της Πράγας, συμπεριλαμβανόμενου και του ιστορικού καφενείου του, κτίστηκε κατά τη διετία 1913 - 1914. Ο αρχιτέκτων Γιάροσλαβ Μπένεντικτ (Jaroslav Benedikt) εκπόνησε τα σχέδια και οικοδόμησε το πολυτελές ξενοδοχείο Ιμπέριαλ σε ρυθμό Αρ Ντεκό (Art Deco), ενώ τα μεγαλόπρεπα κεραμικά της εσωτερικής διακόσμησής του (tile-decoration) σχεδιάστηκαν από τον Γιαν Μπένες (Jan Benes), που συμπληρώνονται με τις πλαστικές δημιουργίες του Γιόσεφ Ντραχόνοφσκι (Josef Drahonovsky).

Το εξωτερικό του κτίσματος είναι σχεδιασμένο σε γεωμετρικό αρ-ντεκό ρυθμό, με ποικίλα κυβιστικά στοιχεία, ενώ το εσωτερικό του καλύπτεται με ύστερης αρ-νουβό διακοσμήσεις. Η εκπληκτική είσοδος, με τα χρωματιστά κεραμικά πλακίδια στους τοίχους και τη μωσαϊκή οροφή, τις φυτικές και ζωικές διακοσμήσεις, αντανακλά την έμπνευση από τον αιγυπτιακό και τους πολιτισμούς της Μεσογείου, αλλά και τις ανατολικές και μαυριτανικές τέχνες.  
  
Το Καφέ Ιμπέριαλ ήταν δημοφιλής τόπος συνάντησης των Γερμανών στρατιωτικών κατά τη διάρκεια της γερμανικής κατοχής στο Β΄ Παγκόσμιο Πόλεμο. Στη δεκαετία του 1980 διέκοψε τη λειτουργία του. Κατά τα έτη 2005 - 2007, εκτενείς αναστηλωτικές εργασίες επανέφεραν το κόσμημα αυτό της κτιριακής αρχιτεκτονικής του 20ού αιώνα στην πρότερη αρχιτεκτονική και καλλιτεχνική μορφή του. 

## Πηγές
* Cafe Imperial: «Art Deco Prague Imperial Hotel History» (επίσημο φυλλάδιο), Πράγα, Απρίλιος 2010.

Κατηγορία:Καφέ
Κατηγορία:Χώροι εστίασης στην Τσεχία
Κατηγορία:Πράγα
Δίδυμη Μαγεία

Η **Δίδυμη Μαγεία** (αγγλ. **Twitches**) είναι μια αυθεντική τηλεταινία του Disney Channel αμερικάνικης παραγωγής 2005, η οποία είναι βασισμένη στη διάσημη σειρά βιβλίων *T*Witches* τα οποία εκδίδονται από την Scholastic Press. Η παραγωγή έγινε από την Broomsticks Productions Limited και στην ταινία πρωταγωνιστούν οι διάσημες δίδυμες αδερφές Τία Μάουρι & Τάμερα Μάουρι, οι οποίες έγιναν διάσημες από την σειρά *Sister, Sister* του ABC. Η πρεμιέρα της ταινίας έγινε στις 14 Οκτωβρίου 2005 και την παρακολούθησαν πάνω από 5 εκ. άνθρωποι, κάνοντας την την καλύτερη τηλεταινία του Disney Channel εκείνη την περίοδο. Στην Ελλάδα προβλήθηκε από την ΕΤ1.

## Πλοκή
Οι δίδυμες αδελφές Κέιμριν και Άλεξ, οι οποίες είχαν χωριστεί αμέσως μετά τη γέννησή τους, θα συναντηθούν κατά τύχη έξω από ένα μαγαζί ρούχων την ημέρα, που κλείνουν τα 21 και αμέσως θα αισθανθούν κάπως παράξενα, έναν ιδιαίτερο δεσμό, που συχνά παρατηρείται ανάμεσα σε διδύμους. Σύντομα θα μάθουν ότι έχουν μαγικές ικανότητες αφού γεννήθηκαν σε ένα μαγικό κόσμο, το Κόβεντρι, από τον οποίο φυγαδεύτηκαν προκειμένου να σωθούν από τις σατανικές δυνάμεις του «Σκότους». Οι δύο κοπέλες πρέπει να ενώσουν τις δυνάμεις τους για να αντιμετωπίσουν τις σκοτεινές δυνάμεις που απειλούν τις ίδιες, αλλά και το ίδιο το Κόβεντρι στον οποίο εξακολουθεί να ζει η πραγματική τους μητέρα, η βασίλισσα του Κόβεντρι.

## Διανομή ρόλων
*Τία Μάουρι ως Άλεξ Φίλντιγκ
*Τάμερα Μάουρι ως Κέιμριν Μπερνς
*Κρίστεν Γουίλσον ως Μιράντα-βασίλισσα του Κόβεντρι
*Πάτρικ Φάμπιεν ως Θάντος-κακός θείος των κοριτσιών
*Τζένιφερ Ρόμπερτσον ως Ιλιάννα-προστάτιδα των κοριτσιών
*Πατ Κέλι ως Καρσ-προστάτης των κοριτσιών

## Συνέχεια
Μετά την επιτυχημένη πρώτη τηλεταινία, το 2007 έκανε πρεμιέρα το δεύτερο μέρος *Twitches Τοο* και συγκεκριμένα η πρεμιέρα έγινε στις 12 Οκτωβρίου 2007 στις ΗΠΑ, ενώ στις 26 Οκτωβρίου 2007 έγινε στον Καναδά και στις 2 Νοεμβρίου 2007 έγινε στην Αγγλία.
Στην Ελλάδα προβλήθηκε από την ΕΤ1.

## Εξωτερικοί σύνδεσμοι
* Twitches 
* Twitches στη σελίδα του Disney Channel

## Παραπομπές


Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2005
Κατηγορία:Τηλεταινίες
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Παναγιώτης Προύντσος

Ο **Παναγιώτης Προύντσος** ήταν αγωνιστής του αγώνα του 1821.

## Βιογραφικά στοιχεία
Η καταγωγή του ήταν από το χωριό Καρδαρά της επαρχίας Καρύταινας, μεταξύ Κάψα και Αλωνίσταινα. Ήταν περίφημος και πασίγνωστος καπετάνιος. Στην αρχή της επανάστασης, όσοι τζομπάνοι έμεναν στο μικρό αυτό χωριό είχαν τον Προύντσο καπετάνιο. Φάνηκε πρόθυμος με όλους τους συγγενείς του, γύρω στα ογδόντα άτομα, να πολεμήσει υπέρ της πατρίδας. Αυτός και οι άνδρες του πολέμησαν με μεγάλο ζήλο από την αρχή ως το τέλος της επανάστασης, και πολλοί έπεσαν μαχόμενοι στις μάχες. 

Πρρ' όλης της ταπεινής καταγωγής, οι θυσίες και οι υπηρεσίες της οικογένειας αυτής δεν είχαν σύγκριση με καμιά άλλη οικογένεια της Πελοποννήσου, ακόμα και αυτής των Μαυρομιχάληδων. Τα απομείνοντα μέλη της οικογένειες φτώχεψαν, καθώς η Κυβέρνηση δεν έλαβε καμία οικονομική μέριμνα, ούτε και για τις γυναίκες της οικογένειας που χήρεψαν. 

Η πατρίδα του πήρε το όνομα του Προύντσου και λέγεται από τότε «τα Καλύβια του Προύντσου».

Η μνήμη του είναι ζωντανή και στις δυό επαρχίες, της Καρύταινας και της Τριπολιτσάς.

## Πηγές
* 

Κατηγορία:Αγωνιστές του 1821
Νίκαρχος

Ο **Νίκαρχος** ήταν Έλληνας επιγραμματοποιός του 1ου μ.Χ. αιώνος

## Βιογραφία
Για τη ζωή του δεν διαθέτουμε πληροφορίες. Αρκετά επιγράμματά του σώζονται στην «Παλατινή Ανθολογία» ενώ αποσπάσματά του βρέθηκαν και σε παπύρους στην Οξύρρυγχο της Αιγύπτου. 

## Επίγραμμα
Ένα σκωπτικό επίγραμμά του από την Παλατινή Ανθολογία (σε μετάφραση): 

«Με πέντε άλλους ο Χάρμος στην Αρκαδία αγωνίσθηκε στον δόλιχο, θαύμα αλλά γεγονός όμως, έβδομος τερμάτισε. «Αφ’ ου ήταν έξι», ίσως αναρωτηθείς, «πώς τερμάτισε έβδομος;» Ένας φίλος του ιμάτιο φορώντας (δεν αγωνιζόταν δηλαδή, αφ’ ου οι αθλητές αγωνίζονταν γυμνοί), όρμησε στο στάδιο φωνάζοντας «Θάρρος Χάρμε» και έτσι ήρθε έβδομος [ο Χάρμος]. Αν είχε πέντε φίλους, ω Ζωίλε [το πρόσωπο στο οποίο αφιερώνεται το επίγραμμα], θα τερμάτιζε δωδέκατος».

## Πηγές

* Σίμος Μενάρδος, *Στέφανος*, εκδ. Ι.Ν.Σιδέρης, Αθήνα, 1924, σελ. 148.
* Βασίλης Λαζανάς, *Αρχαία ελληνικά επιγράμματα εμπνευσμένα από την Κόρινθο και την περιοχή της*, Αθήνα, 1971, σ. 151.
* Pierre Waltz, *Anthologie Grecque*, ed. Les Belles Lettres, Paris, 1960, vol. II, p. 145.
* Peter Jay, *The Greek Anthology*, ed. Allen Lane, 1973, p. 262.

Κατηγορία:Αρχαίοι Έλληνες επιγραμματοποιοί
Κατηγορία:Παλατινή Ανθολογία
Κατηγορία:Ανθολογία του Πλανούδη
Κρατικό Βραβείο της Ρωσικής Ομοσπονδίας

Το **Κρατικό Βραβείο της Ρωσικής Ομοσπονδίας** (ρωσικά: **Государственная премия Российской Федерации**), δημιουργήθηκε το 1992 και είναι τιμητικό βραβείο το οποίο αντικατέστησε το Κρατικό Βραβείο Ε.Σ.Σ.Δ. μετά τη διάλυση της Ε.Σ.Σ.Δ. Το 2004, οι κανόνες για την επιλογή των επιτυχόντων υποψήφιων είχαν μεταβληθεί σημαντικά που καθιστά το βραβείό πιο κοντά σε βραβεία όπως το Βραβείο Νόμπελ και το Βραβείο Λένιν. 

## Απονομή βραβείου

Κάθε χρόνο απονέμονται επτά "αντίτυπα" του βραβείου:

*Τρία βραβεία στον τομέα της επιστήμης και της τεχνολογίας
*Τρία βραβεία στον τομέα της λογοτεχνίας και των τεχνών.
*Ένα βραβείο για την ανθρωπιστική εργασία (συστάθηκε το 2005).

Ως τώρα απονεμήθηκαν μόνο 3 βραβεία ανθρωπιστικής βοήθειας:

*Πατριάρχης Μόσχας Αλέξιος Β΄ (2005)
*Αλεξάντερ Σολζενίτσιν (Ρώσος συγγραφέας) (2006)
*Ζακ Σιράκ (Γάλλος Πρόεδρος) (2007)

Το κάθε βραβείο ανέρχεται σε 5 εκατομμύρια ρούβλια (200 χιλιάδες δολάρια) και ο νικητής παίρνει το μετάλλιο μαζί με το δίπλωμα. Το βραβείο, συνήθως, παρουσιάζεται από τον Πρόεδρο της Ρωσικής Ομοσπονδίας σε μια τελετή που πραγματοποιείται στο Κρεμλίνο, στη Μόσχα.

## Βραβευμένοι

## 1992

### Λογοτεχνία και τέχνες

*Σοφία Γκουμπαϊντούλινα, Λογοτεχνία.
*Ροδιών Τσέτριν, Λογοτεχνία.

## 1993

### Λογοτεχνία και τέχνες

*Φαζίλ Ισκαντέρ.

## 1996

### Λογοτεχνία και τέχνες

*Σλάβα Ζάιτσεφ.

## 1997

### Επιστήμη και Τεχνολογία

*Βαλεντίν Παντελειμόνοβιτς.

## 2002

### Λογοτεχνία και τέχνες

*Βατσλάφ Μιχάλσκι, Λογοτεχνία.

## 2004

### Επιστήμη και Τεχνολογία

*Λιουτβίγκ Φαντέεφ, Μαθηματική Φυσική.
*Ναταλία Πολοσμάκ, Πολιτισμός.
*Αλεξάντερ Κβάσνικοφ, Διάστημα.

### Λογοτεχνία και τέχνες

*Μπέλλα Απχαντούλινα, Ποιήση.
*Νινέλ Κουζμινά.
*Άννα Νετρέπκο, Όπερα.

## 2005

### Ανθρωπιστική εργασία

*Πατριάρχης Μόσχας Αλέξιος Β΄

### Επιστήμη και τεχνολογία

*Ίγκορ Γκογκίριν.
*Αλεξάντερ Σκρίνσκι, Πυρηνική Φυσική.

### Λογοτεχνία και τέχνες

*Αλεξέι Μπατάλοφ, Κινηματογράφος.
*Νούρναλ Χανέτοφ.
*Μιχαήλ Πλέτνιον, Μούσικη.

## 2006

### Ανθρωπιστική εργασία

*Αλεξάντερ Σολζανίτσιν.

### Επιστήμη και Τεχνολογία

*Βλαντισλάφ Πουστοβόιτ, Ακουστική Οπτική.
*Ίγκορ Σπάσκι, Πυρηνικά υποβρύχια.
*Αλεξάντερ Κονοβάλοφ, Νευροχειρουργική.

### Λογοτεχνία και τέχνες

*Ιρίνα Βάσινα.
*Όλγα Μποντόρινα, Μουσική.
*Σβετλάνα Ζαχάροβα, Μπαλέτο.

## 2007

### Ανθρωπιστική εργασία

*Ζακ Σιράκ.

### Επιστήμη και Τεχνολογία

*Βλαντιμίρ Άρνολντ, Μαθηματικά.
*Αλεξέι Χοχλόφ, Επιστήμη.
*Αντρέι Ζαλιζνιάκ, Γλωσσολογία.

Το 2008, σύμφωνα με την εφημερίδα "Kommersant" είχε απονεμηθεί και τέταρτο μετάλλιο, ωστόσο ο βραβευμένος είναι άγνωστος, λόγω εμπιστευτικού χαρακτήρα των εργασιών.

### Λογοτεχνία και τέχνες

*Αλίσα Φρέϊντλιτς, Κινηματογράφος.
*Αντρέι Κοβαλτσούκ, Γλυπτική.

## 2009

### Επιστήμη και Τεχνολογία

*Ευγκένι Καρπέρσκι, Πληροφορική.

Κατηγορία:Ρωσικά βραβεία
Καρδιτσομαγούλα Καρδίτσας

Η ** Καρδιτσομαγούλα** είναι κωμόπολη του Νομού Καρδίτσας. Αποτελεί ομώνυμη κοινότητα του Δήμου Καρδίτσας και έχει πραγματικό πληθυσμό 2.063 κατοίκους, σύμφωνα με την Ελληνική απογραφή 2011.

Η Καρδιτσομαγούλα βρίσκεται βόρεια και πολύ κοντά στην πόλη της Καρδίτσας, απέχοντας από το κέντρο της περίπου 3 χιλιόμετρα.

## Πληθυσμός

## Γέφυρα
Το  τοξωτό γεφύρι Καρδιτσομαγούλας (ή οι Καμάρες), το οποίο χρονολογείται στα τέλη του 19ου με αρχές του 20ου αιώνα και έχει χαρακτηριστεί ιστορικό διατηρητέο μνημείο. Βρίσκεται στη θέση "Προκοβάς". Γεφυρώνει την κοίτη του Πάμισου ποταμού και παλαιότερα επικοινωνούσαν μέσω αυτού όλα τα χωριά του τέως Δήμου Σελλάνων  με τη γειτονική Καρδίτσα. Είναι δίτοξο, με κάθε τόξο να έχει άνοιγμα 12 μέτρα και ύψος 2,1 μ. Το 1993 χαρακτηρίστηκε ως ιστορικό διατηρητέο μνημείο.

## Αθλητισμός
Στην Καρδιτσομμαγούλα εδρεύει ο «Αθλητικός Όμιλος Ηρακλής Καρδιτσομαγούλας», ο οποίος ιδρύθηκε το 1966 και εκπροσωπεί την περιοχή στο ποδόσφαιρο. Ανήκει στη δύναμη των ποδοσφαιρικών σωματείων της Ε.Π.Σ. Καρδίτσας, έχοντας υπάρξει μάλιστα ιδρυτικό της σωματείο το 1968. Αγωνίζεται ανελλιπώς στα τοπικά πρωταθλήματα Ε.Π.Σ. Καρδίτσας έχοντας ως μεγαλύτερη διάκριση την παρουσία του στην Δ΄ Εθνική, όπου αγωνίστηκε τη σεζόν 1997–98.

## Προσωπικότητες
* Λένα Ζευγαρά, λαϊκή τραγουδίστρια.

## Χάρτης


## Παραπομπές


Κατηγορία:Κωμοπόλεις της περιφερειακής ενότητας Καρδίτσας
Κατηγορία:Δήμος Καρδίτσας
Νταντσονίτης

## Γενικά
Ο **νταντσονίτης** (αγγλ. dadsonite) είναι θειούχο / χλωριούχο ορυκτό του μολύβδου και του αντιμονίου. Το όνομα τού αποδόθηκε προς τιμήν του Καναδού ορυκτολόγου Αλεξάντερ Στιούαρτ Ντάντσον (Alexander Stewart Dadson, 1906–1958).

Απαντάται κυρίως σε υδροθερμικές φλέβες μαζί με σουλφίδια μετάλλων και θειούχα ορυκτά του μολύβδου.

Ορυκτά με τα οποία σχετίζεται είναι ο μπουλανζερίτης, ο χαλκαντιμονίτης, ο βουρνονίτης και τα λιγότερο διαδεδομένα ρομπινσονίτης και τζεϊμσονίτης.

Δεν είναι ιδιαίτερα διαδεδομένο ορυκτό. Ανευρίσκεται στον Καναδά (Βορειοδυτικές περιοχές και Οντάριο), την Πολιτεία Νεβάδα στις ΗΠΑ, τα όρη Χαρτς στη Γερμανία, το Saint-Pons στη Γαλλία, την Τοσκάνη της Ιταλίας, τη Σλοβακία και στην Ελλάδα στα μεταλλεία Λαυρίου (περιοχή Καμάριζας).

## Σημειώσεις


## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

Νταντσονιτης
Κατηγορία:Ορυκτά του θείου
Κατηγορία:Ορυκτά του μολύβδου
Κατηγορία:Αλογονίδια
Δημοτικός Αερολιμένας Κάσου

Ο **Δημοτικός Αερολιμένας Κάσου** (συντομογραφίες: IATA: **KSJ**, ICAO: **LGKS**, ΥΠΑ: **ΔΑΚΑ**) βρίσκεται σε απόσταση 1 χιλιομέτρου από την πρωτεύουσα του νησιού, το Φρυ. Κύριες δραστηριότητες του Αερολιμένα είναι η εξυπηρέτηση των αεροπορικών επιβατών και η στάθμευση των αεροσκαφών.

## Ιστορικά γεγονότα
* 1983: Ιδρύεται ο Δημοτικός Αερολιμένας Κάσου.
*2021: Ονομάζεται επίσημα «Δημοτικός Αερολιμένας Ηρωικής Νήσου Κάσου ΜΑΡΚΟΣ ΜΑΛΛΙΑΡΑΚΗΣ» από το Δημοτικό Συμβούλιο Η.Ν. Κάσου, ονομασία που γίνεται αποδεκτή και από την Υπηρεσία Πολιτικής Αεροπορίας (Υ.Π.Α.).

## Χαρακτηριστικά αερολιμένα

* Διαθέτει έναν (1) επιβατικό αεροσταθμό 120 τ.μ.
* Κατηγορία πυρασφάλειας αεροδρομίου: Δ
* Δάπεδο Στάθμευσης: 1.500 τ.μ.
* Θέσεις στάθμευσης αεροσκαφών:1 ATR-42 ή 1 DASH - 8 και 2 ελαφρά αεροσκάφη.

## Αεροπορικές εταιρείες και προορισμοί

## Εξωτερικοί σύνδεσμοι
*Ιστοσελίδα του αεροδρομίου από την ΥΠΑ

## Παραπομπές


Κατηγορία:Κτίρια και κατασκευές στην Κάσο
Κασου
Παλαμάς Καρδίτσας

Ο **Παλαμάς** είναι κωμόπολη του Νομού Καρδίτσας και έδρα του ομώνυμου δήμου. Έχει πραγματικό πληθυσμό 4.770 κατοίκους (απογραφή 2021). Ο Παλαμάς βρίσκεται στα βορειοανατολικά του νομού Καρδίτσας, απέχοντας από το κέντρο της Καρδίτσας περίπου 20 χιλιόμετρα.

## Αξιοθέατα

Στην κεντρική πλατεία της κωμόπολης βρίσκεται ο ναός του Αγίου Αθανασίου του Ρουμ-Παλαμά, ο οποίος χτίστηκε το 1811. Πρόκειται για τον μεγαλύτερο σε διαστάσεις (500 τ.μ.) ναό του νομού Καρδίτσας και ονομάστηκε έτσι επειδή, όταν χτίστηκε, βρισκόταν στην ελληνική (Ρουμ) συνοικία. Ο ναός αυτός, κατασκευάστηκε πάνω σε προγενέστερο ναό, ο οποίος χρονολογείται από τους βυζαντινούς χρόνους (περί το 1300) και θεωρείται από τους παλαιότερους και μεγαλύτερους των Βαλκανίων και από τους ελάχιστους εναπομείναντες του συγκεκριμένου ρυθμού. Από το 1978 έχει χαρακτηριστεί  ως ιστορικό διατηρητέο μνημείο γιατί *"ο Ναός αυτός που ανάγεται χρονολογικά στο τέλος του 18ου αιώνος είναι όχι μόνο αξιολογώτατο, αλλά και το μοναδικό δείγμα της αρχιτεκτονικής της εποχής αυτής στην περιοχή, και διασώζει ωραίες τοιχογραφίες 18ου αιώνος"*.

Το χωριό υπέστη μικρές καταστροφές στον σεισμό του 1954, κάποια σπίτια που ήταν χτισμένα με πέτρες και χώμα, τα λεγόμενα πλίθινα, κατέρρευσαν κι οι κάτοικοι αναγκάστηκαν να τα χτίσουν εκ νέου.
Στη συνοικία Χαντάκι του Παλαμά, στις κατοικήσιμες μαγούλες απέναντι από τη μαγούλα του Αγίου Αθανασίου Χαντακλή, εικάζεται ότι βρίσκεται προϊστορική οχυρωμένη πόλη (εποχή του Χαλκού), από την οποία βρέθηκε πρόσφατα τμήμα τείχους. Ενδέχεται να είναι η ομηρική πόλη Αστέριο, που μαζί με άλλες πόλεις της περιοχής και με επικεφαλής το Ευρύπυλο, με 40 καράβια, συμμετείχαν στον Τρωικό πόλεμο.

## Προσωπικότητες
*Μίμης Γκιουλέκας 
*Παύλος Ευαγγελόπουλος

## Πληθυσμός

## Φωτογραφίες

## Δείτε επίσης
* Γ.Σ. Τιτάνες Παλαμά
* Α.Σ. Ατρόμητος Παλαμά

## Παραπομπές


Κατηγορία:Κωμοπόλεις της περιφερειακής ενότητας Καρδίτσας
Κατηγορία:Δήμος Παλαμά
Δαίδαλα Ινδίας

Η πόλη **Δαίδαλα** ήταν αρχαία ελληνική στρατιωτική αποικία στην Ινδία ή, κατ' άλλη αρχαία πηγή, στο σημερινό Πακιστάν. 

Κατά τον Κλαύδιο Πτολεμαίο, βρισκόταν μεταξύ του Ινδού ποταμού και του όρους Βίνδυος (σημ. Vindhya) και ανήκε στο ελληνοϊνδικό βασίλειο του Μενάνδρου. Από τις πληροφορίες του Πτολεμαίου και του Στεφάνου του Βυζαντίου (ο οποίος αναφέρει την ύπαρξη τέτοιας πόλης στην Ινδία), φαίνεται πιο πιθανό πως ήταν αποικία Κρητών μισθοφόρων του Μεγάλου Αλεξάνδρου, αν και υπάρχει το ενδεχόμενο αυτοί να προέρχονταν από τη Λυκία. Δεν είναι βέβαιο αν ο οικισμός απέκτησε ποτέ τα χαρακτηριστικά πόλεως. 

Σύμφωνα με μαρτυρία του Ρωμαίου ιστορικού Κουρτίου, οικισμός με αυτό το όνομα βρισκόταν δυτικά του Ινδού, στους Παροπαμισάδες, στη θέση της σημερινής Bajaur του Πακιστάν. Κατά τον Ιουστίνο, ο οποίος φαίνεται να αντλεί πληροφορίες από τον Κούρτιο, από την πόλη ονομάστηκε και η γύρω περιοχή των Παροπαμισαδών *Δαίδαλα* και το κοντινά όρη Δαιδάλια. 

## Παραπομπές


## Πηγές
* 
* Κλαυδίου Πτολεμαίου *Γεωγραφική υφήγησις*

Κατηγορία:Ελληνιστικές αποικίες
Κατηγορία:Αρχαίες πόλεις της Ινδίας
Νέα Μηχανιώνα

Η **Νέα Μηχανιώνα** είναι κωμόπολη της Κεντρικής Μακεδονίας στην Περιφερειακή Ενότητα Θεσσαλονίκης.

## Γενικά στοιχεία
Η Νέα Μηχανιώνα είναι κτισμένη αμφιθεατρικά, δημιουργήθηκε το 1923 από Μικρασιάτες προερχόμενους κυρίως από τη Μηχανιώνα στην περιοχή της Κυζίκου της Μικράς Ασίας, στη Θάλασσα του Μαρμαρά.

Το κλίμα της είναι ήπιο, γι' αυτό και καλλιεργούνται πολλοί αμπελώνες. Η κύρια απασχόληση των κατοίκων είναι η αλιεία και διαθέτει μεγάλη ιχθυόσκαλα. Εκεί στεγάζεται η ΑΕΝ Μακεδονίας - Πλοιάρχων/Μηχανικών.

Εκκλησιαστικά η Νέα Μηχανιώνα υπαγόταν στη Μητρόπολη Θεσσαλονίκης και από το 1974 στην Μητρόπολη Νέας Κρήνης που δημιουργήθηκε. Η κωμόπολη γιορτάζει τα εννιάμερα της Παναγίας, στις 23 Αυγούστου, με ένα μεγάλο πανηγύρι που το επισκέπτονται προσκυνητές από όλη την Ελλάδα.
Η Νέα Μηχανιώνα υπήρξε πρώην έδρα του  ομώνυμου δήμου και δημοτικό διαμέρισμα του δήμου Θερμαϊκού (Ν. 3852/2010, Πρόγραμμα "Καλλικράτης"). Έχει πληθυσμό 8.775 κατοίκους (2011) και βρίσκεται νοτιοανατολικά της Θεσσαλονίκης, στα ανατολικά παράλια του Θερμαϊκού κόλπου στην περιοχή της αρχαίας Αίνειας με υψόμετρο 30 μέτρα κοντά στο ακρωτήριο Τούζλα.μικρογραφία|280x280εσ|Η εκκλησία της Παναγίας Φανερωμένης.

## Εκπαίδευση
1ο Δημοτικό Σχολείο Νέας Μηχανιώνας (https://blogs.sch.gr/1dimnmich)

2ο Δημοτικό Σχολείο Νέας Μηχανιώνας (https://blogs.sch.gr/2dimnmic)

1ο Γυμνάσιο Νέας Μηχανιώνας

2ο Γυμνάσιο Νέας Μηχανιώνας (https://2gym-n-michan.thess.sch.gr)

1ο ΓΕΛ Νέας Μηχανιώνας (http://lykeio-michanionas.gr )

ΑΕΝ Μακεδονίας Σχολή Πλοιάρχων (https://sites.google.com/site/aenmakpl)

ΑΕΝ Μακεδονίας Σχολή Μηχανικών (https://sites.google.com/site/aenmakmech)

## Πληθυσμός
Η εξέλιξη του πληθυσμού της Νέας Μηχανιώνας έχει ως εξής:

## Παραπομπές

http://stavrakoudis.econ.uoi.gr/deth/to/53212301-nea-mikhaniona.html  
https://thermi.gov.gr/wp-content//2023/06/%CE%A4%CE%B5%CF%8D%CF%87%CE%BF%CF%82-218.pdf

Κατηγορία:Δήμος Θερμαϊκού
Κατηγορία:Κωμοπόλεις της περιφερειακής ενότητας Θεσσαλονίκης
Βασιλικά Θεσσαλονίκης

Τα **Βασιλικά** είναι κωμόπολη της περιφερειακής ενότητας Θεσσαλονίκης.

## Γεωγραφικά - ιστορικά στοιχεία
Τα Βασιλικά βρίσκονται περίπου 28 χιλιόμετρα νοτιοανατολικά  της Θεσσαλονίκης, στην κοιλάδα του Ανθεμούντα σε υψόμετρο 75 μέτρα και μαζί με τη Λακκιά αποτελούν τη δημοτική κοινότητα Βασιλικών, που ανήκει στη δημοτική ενότητα Βασιλικών, του Δήμου Θέρμης Έχουν πληθυσμό 4.115 κατοίκους σύμφωνα με την απογραφή του έτους 2021.

Η πρώτη γνωστή αναφορά του ονόματος Βασιλικά στις πηγές ανάγεται στο 1094 και προέρχεται από αγιορείτικο έγγραφο. Σε όλη τη διάρκεια της τουρκοκρατίας αποτελούσαν ένα από τα σημαντικότερα χωριά του  της Καλαμαριάς και ανήκαν στα λεγόμενα χωριά των *Αλατάδων*. Κάποια στιγμή κατά τη διάρκεια της οθωμανικής περιόδου το χωριό έγινε βακούφι που υπαγόταν στο Ατίκ Τζαμί της Θεσσαλονίκης.

Στις 9 Ιουνίου 1821 διεξήχθη η Μάχη των Βασιλικών ή «μάχη στα Σκουτούδια», όπου έπεσε μαχόμενος ο Καπετάν Στάμος Χάψας με 68 αγωνιστές και είχε σαν αποτέλεσμα το ολοκληρωτικό κάψιμο του χωριού στις 9 Ιουνίου 1821. Σημαντικός αγωνιστής της Επανάστασης του 1821 από τα Βασιλικά ήταν ο Αθανάσιος Μόσχου γεννημένος το 1795 καθώς επίσης και οι Γεώργιος Αθανασίου, Δημήτριος Ιωάννου, Γεώργιος Λιάπης, Νικόλαος Νέστωρος, Νικόλαος Ράπτης, Άνθιμος Στέριου, Αδαμάντιος Φίλης και Βασίλειος Κοτζιόγλου με τους γιους του Αναστάσιο και Δημήτριο. Από τα Βασιλικά ήταν και ο Αθανάσιος Κοτζιάς, μέλος της Φιλικής Εταιρείας. Λίγα χιλιόμετρα έξω από τα Βασιλικά βρίσκεται η βυζαντινή Μονή Αγίας Αναστασίας Φαρμακολυτρίας και το Μνημείο προς τιμήν του Καπετάν Χάψα και των πεσόντων της Μάχης των Βασιλικών.

Κατά τη διάρκεια του Μακεδονικού Αγώνα σπουδαία ήταν οι προσφορά των Βασιλικιωτών με σπουδαιότερους αγωνιστές, τους οπλαρχηγούς Ηρακλή Πατίκα και Χρήστο Αναγνωστούδη.

## Πληθυσμός

## Παραπομπές


## Πηγές
* 

## Εξωτερικοί σύνδεσμοι
* Πύργος Βασιλικών Θεσσαλονίκης από τον ιστότοπο Καστρολόγος
* 

Κατηγορία:Δήμος Θέρμης
Κατηγορία:Κωμοπόλεις της περιφερειακής ενότητας Θεσσαλονίκης
Κύμινα

Τα **Κύμινα** είναι κωμόπολη της περιφερειακής ενότητας Θεσσαλονίκης.

## Γενικά στοιχεία
Τα Κύμινα βρίσκονται δυτικά της Θεσσαλονίκης σε απόσταση μόλις 15 λεπτών και απέχουν οδικώς  23 χιλιόμετρα από αυτήν. Έχουν πληθυσμό 3.210 κατοίκους σύμφωνα με την Ελληνική απογραφή 2021. Ήταν έδρα του «καποδιστριακού» Δήμου Αξιού, ενώ από το 2011 ανήκει στο Δήμο Δέλτα.

Αποτελεί οικισμό της Δημοτικής κοινότητας Κυμίνων, που ανήκει στη Δημοτική ενότητα Αξιού, του Δήμου Δέλτα και είναι ενωμένα οικιστικά με τα Νέα Μάλγαρα, στη δυτική όχθη του Αξιού ποταμού όπου απέχει μόλις 800 μέτρα από αυτόν.

Τα Κύμινα έχουν εύκολη πρόσβαση μέσω της Εθνικής Οδού Θεσσαλονίκης-Αθήνων από την έξοδο των Νέων Μαλγάρων διασχίζοντας την Λεωφόρο Θεσσαλονίκης, καθώς επίσης υπάρχει πρόσβαση και από την οδό Χαλάστρας-Κυμίνων και την οδό Κυμίνων-Βραχιάς-Αδένδρου-Παρθενίου-Χαλκηδόνος. Τα Κύμινα συνδέονται επίσης και με τις αστικές συγκοινωνίες του ΟΑΣΘ. 

## Ιστορικά στοιχεία
Αρκετά παλιά στο τότε χωριό (που βρίσκονταν ΒΑ της σημερινής τοποθεσίας στην εκκλησία του Αγίου Νεκταρίου)η κυριότερη τροφή ήταν το τριφύλλι, γι' αυτό και οι Τούρκοι γύρο στο 1450 έφεραν εξόριστους χριστιανούς (λέγεται πως ήταν από την Αίγυπτο ή την Ήπειρο) με σκοπό την εκτροφή αλόγων εκλεκτής ράτσας για το οθωμανικό ιππικό της Κωνσταντινούπολης. Ο πρώτος αυτός οικισμός αποτελούνταν αρχικά από σκηνές και από αυτό το χαρακτηριστικό το χωριό πήρε το πρώτο του όνομα *Τσαντίρ Κιόι* (στα τουρκικα χωριό από αντίσκηνα). Με το πέρασμα των χρόνων το χωριό μεγάλωσε με κατοίκους να έρχονται από γύρω χωριά αυξάνοντας τον πληθυσμό. Η εκκλησία ήταν αφιερωμένη στους Αγίους Πέτρο και Παύλο. Μέσα από τον οικισμό περνούσε ένας βραχίονας του Αξιού με αποτέλεσμα να πλημμυρίζει συχνά δημιουργώντας προβλήματα. Έτσι γύρω στο 1780 το χωριό μεταφέρθηκε στην σημερινή τοποθεσία διατηρώντας τους ίδιους Αγίους προστάτες .

Το  χωριό ονομάστηκε τότε *Γιοντζίδα* ή *Γιοτζιλάρ* (χωριό του τριφυλλιού) λόγω των μεγάλων εκτάσεων άγριου τριφυλλιού. Το 1885 το χωριό είχε σχολείο με 45 μαθητές και έναν δάσκαλο. Οι κάτοικοι παρά το γεγονός ότι ήταν κυρίως σλαβόφωνοι δεν απαρνήθηκαν την ελληνική τους εθνική συνείδηση και έτσι στις 22 Οκτωβρίου 1912 το χωριό απελευθερώθηκε από τον ελληνικό στρατό. Το 1926 έγινε η μετονομασία σε Κύμινα από τον Γεώργιο Συμβουλίδη ο οποίος ήταν ο μόνος άνθρωπος εκείνη την περίοδο στο χωριό που ήξερε γράμματα και ονόμασε έτσι το χωριό για να τιμήσει την καταγωγή του που ήταν ένα χωριό απέναντι από το Όρος Κυμινάς.

## Παραπομπές


Κατηγορία:Κωμοπόλεις της περιφερειακής ενότητας Θεσσαλονίκης
Κατηγορία:Δήμος Δέλτα
Μελίκη Ημαθίας

Η **Μελίκη** είναι κωμόπολη της Κεντρικής Μακεδονίας στην Περιφερειακή Ενότητα Ημαθίας και υπήρξε έδρα ομώνυμου δήμου (σχέδιο Καποδίστριας). Έχει μόνιμο πληθυσμό 2.838 κατοίκων σύμφωνα με την απογραφή 2021. 

## Γενικά και ιστορικά στοιχεία
Η Μελίκη βρίσκεται στο νότιο τμήμα της πεδιάδας της Βέροιας, σε υψόμετρο 40 μέτρα και σε απόσταση  23 χλμ. ανατολικά από το κέντρο της πόλης, κοντά στον χείμαρρο Άσκορδο (Κρασοπούλη). Ιστορικά συμπεριλαμβάνεται στους ελληνόφωνους αγροτικούς οικισμούς της περιοχή του Ρουμλουκιού και ο αρχικός πυρήνας του χρονολογείται κατά τους βυζαντινούς χρόνους. Ακόμη, κατά τον 17ο αιώνα εγκαταστάθηκαν στη Μελίκη άτομα που προερχόταν από την περιοχή των Χασίων και των Αντιχασίων.

Στις αρχές του 20ού αιώνα, στον οικισμό διαχείμαζαν οικογένειες Βλάχων κτηνοτρόφων από την περιοχή του Βερμίου, ενώ ο μόνιμος πληθυσμός ανερχόταν σε 525 κατοίκους. Μετά το τέλος του Εμφυλίου Πολέμου, εγκαταστάθηκαν στη Μελίκη άτομα προερχόμενα από τη Σκάφη Κοζάνης. 

Στη σημερινή εποχή ο πληθυσμός της Μελίκης αποτελείται από γηγενείς Μακεδόνες, απόγονους προσφύγων από τη Θράκη (κυρίως από το χωριό Κoστί) και άτομα βλάχικης καταγωγής. Οι κάτοικοι ασχολούνται κυρίως με τη γεωργία και τη μελισσοκομία. Οι δεντροκαλλιέργειες, π.χ. ροδακινιές, είναι επίσης βασικός τομέας απασχόλησης των κατοίκων.

## Πολιτισμός
Στη Μελίκη λαμβάνουν χώρα τα έθιμα των Αναστεναρίων και του Καλόγερου, τα οποία έφεραν στην περιοχή οι Θρακιώτες πρόσφυγες. Στην κωμόπολη εδρεύουν ο Λαογραφικός Όμιλος Μελίκης και Περιχώρων, καθώς και ο Πολιτιστικός Σύλλογος Θρακιωτών. Επίσης λειτουργεί από το 2011 το Εθνογραφικό Κέντρο Γιώργη Μελίκη.

## Προσωπικότητες
Η Μελίκη αποτελεί τόπο γέννησης ή καταγωγής του λαογράφου Γιώργη Μελίκη, των ποδοσφαιριστών Τάκη Καραγκιοζόπουλου, Αντώνη Νατσούρα και Κώστα Παυλόπουλου, της πρώην αθλήτριας και νυν προπονήτριας χάντμπολ Γρηγορίας Γκόλια, του πετοσφαιριστή Θάνου Τερζή και των πολιτικών Μιχάλη Χαλκίδη και Τάσου Μπαρτζώκα.

## Διοικητικά - απογραφές πληθυσμού
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918 να ορίζεται έδρα της ομώνυμης κοινότητας. Το 1994 με το ΦΕΚ 136Α - 30/08/1994 (σχέδιο Καποδίστριας) ορίστηκε έδρα του ομώνυμου νεοϊδρυθέντα δήμου. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Μελίκης η οποία υπάγεται στη δημοτική ενότητα Μελίκης του Δήμου Αλεξάνδρειας ενώ σύμφωνα με την απογραφή του 2011 απογράφησαν 3.116 κάτοικοι.

## Παραπομπές


## Εξωτερικοί σύνδεσμοι

* «Μία Μάσκα Δρόμος» Εκθεση σπουδαστων και διδασκόντων στο Κέντρο Έρευνας Μάσκας στην Μελίκη Ημαθίας 
* Παραδοσιακή ενδυμασία - Ήθη και έθιμα : από την Δημόσια Κεντρική Βιβλιοθήκη της Βέροιας.
* Ο Καλόγερος – Ένα πολυσήμαντο θρακικό έθιμο από τον ιστότοπο https://www.pontosnews.gr/

Κατηγορία:Κωμοπόλεις της περιφερειακής ενότητας Ημαθίας
Κατηγορία:Δήμος Αλεξάνδρειας
Ανάγλυφον ψηφίσματος Σαμίων

Το ***Ψήφισμα των Σαμίων*** είναι αττικό ανάγλυφο. Το μεγαλύτερο και σπουδαιότερο τμήμα ανακαλύφτηκε το 1888 στις ανασκαφές της Ακρόπολης, ενώ δύο άλλα τμήματα είχαν ήδη βρεθεί το 1876 στο θέατρο του Διονύσου. Ένα τέταρτο τμήμα ανακαλύφτηκε αργότερα, πιθανώς ανάμεσα στα ευρήματα από τις ανασκαφές της Ακρόπολης, και προστέθηκε το 1903. Φυλάσσεται στο Μουσείο της Ακρόπολης στην Αθήνα με αύξοντα αριθμό καταλόγου 1333.

## Περιγραφή
Η στήλη, της οποίας διακοσμητικό στοιχείο αποτελεί το ανάγλυφο, είναι κατασκευασμένη από μάρμαρο Πεντέλης. Έχει συνολικό ύψος 1,65 μέτρα, και πλάτος 52 ως 55 εκατοστά. Η ανάγλυφη παράσταση περιβάλλεται από προεξέχον οριζόντιο επιστύλιο που υποστηρίζεται από δύο πλάγιες λεπτές παραστάδες με κορωνίδα. Παρουσιάζει τη θεά Αθηνά στα δεξιά και τη θεά Ήρα στα αριστερά. Η Αθηνά σφίγγει το χέρι της Ήρας. Κάτω από το ανάγλυφο είναι σκαλισμένα τρία Αθηναϊκά ψηφίσματα της Βουλής και του δήμου των Αθηναίων, τα οποία έχουν πλήρως μελετηθεί και μεταφραστεί.

Φέρει τις εξής επιγραφές: «*ΚΗΦΙΣΟΦΩΝ ΠΑΙΑΝΕΥΣ ΕΓΡΑΜΜΑΤΕΥΕ*» και «*ΣΑΜΙΟΙΣ ΟΣΟΙ ΜΕΤΑ ΤΟ ΔΗΜΟ ΤΟ ΑΘΗΝΑΙ ΩΝ ΕΓΕΝΟΝΤΟ*».
## Ιστορικό υπόβαθρο
Μετά την καταστροφή στους Αιγός Ποταμούς, μόνον οι Σάμιοι παρέμειναν πιστοί σύμμαχοι στους Αθηναίους. Ο δήμος των Σαμίων εξόρισε από την πόλη τους ολίγαρχους και έστειλε δύο πρέσβεις στην Αθήνα, προσφέροντας εκ νέου τη βοήθειά τους για να συνεχιστεί ο αγώνας. Το 404 π.Χ. ο Λύσανδρος πολιόρκησε και κατέλαβε την πόλη των Σαμίων, εξόρισε με τη σειρά του τον δήμο και επανέφερε την ολιγαρχία. Μετά την επαναφορά της δημοκρατίας στην Αθήνα, οι Αθηναίοι έκαναν ψήφισμα προς τιμήν των εξόριστων Σαμίων δημοκρατών. Το προκείμενο έργο τέχνης είναι σπουδαιότατης σημασίας για την κατανόηση των γεγονότων των τελευταίων χρόνων του Πελοποννησιακού πολέμου.

## Ερμηνεία
Το ανάγλυφο ανήκει στην τάξη των διακοσμητικών καλλιτεχνημάτων, που χρησίμευαν ως συμπληρωματικό ή επεξηγητικό στοιχείο στήλης ψηφίσματος. Ως γνωστό, η θεά Αθηνά αντιπροσωπεύει την πόλη της Αθήνας, ενώ η θεά Ήρα ήταν η προστάτιδα της Σάμου. Η συμβολική χειραψία επιβεβαιώνει την εκτίμηση των Αθηναίων προς τους πιστούς συμμάχους και αποδεικνύει τη συμμαχία μεταξύ των δύο πόλεων.
## Ιστορική τοποθέτηση
Το ανάγλυφο περιέχει τρία ψηφίσματα. Το πρώτο ψήφισμα χρονολογείται επί άρχοντος Αλεξίου το 405/404 π.Χ.. Η χάραξη των τριών ψηφισμάτων και του ανάγλυφου έγινε ταυτόχρονα με το ψήφισμα των τελευταίων δύο ψηφισμάτων, τα οποία χρονολογούνται επί άρχοντος Ευκλείδιου το 403/402 π.Χ.. Η μορφή της Ήρας μπορεί να ανάγεται σύμφωνα με τους Πέτερσεν και Κολλινιόν στην Ήρα του Αλκαμένη. 
## Δείτε επίσης
* Ανάγλυφον ψηφίσματος Μεσσηνίων

## Παραπομπές

## Πηγές

* 
* 
* 
* 

Κατηγορία:Ανάγλυφα
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Γιαννίκος Πλαπούτας

Ο **Γιαννίκος Πλαπούτας** ήταν αγωνιστής του αγώνα του 1821.

Η καταγωγή του ήταν από τον Παλούμπα της επαρχίας Καρύταινας. Πατέρας του ήταν ο περίφημος Γεωργάκης Πλαπούτας. Υπηρέτησε την πατρίδα του υπό τις διαταγές του θείου του Δημήτρη Πλαπούτα και αργότερα υπό του Θεόδωρου Κολοκοτρώνη και έγινε γνωστός. Φονεύτηκε μαχόμενος ηρωικά εναντίον των Λαλαίων στις πρώτες συγκρούσεις των Ελλήνων κατά των Τούρκων.

## Πηγές
* 
* 

Κατηγορία:Αγωνιστές του 1821
Μανιάκοι

Οι **Μανιάκοι** είναι κωμόπολη του Νομού Καστοριάς η οποία υπήρξε έδρα του πρώην Δήμου Αγίας Τριάδας. Από το 2011 υπάγονται διοικητικά στον διευρυμένο Δήμο Καστοριάς. Έχουν πραγματικό πληθυσμό 3.055 κατοίκους, σύμφωνα με την Απογραφή του 2011.

Οι Μανιάκοι βρίσκονται νοτιοδυτικά της Καστοριάς, σε απόσταση 4 χλμ. νοτιοδυτικά από το κέντρο της πόλης.

## Παραπομπές


Κατηγορία:Δήμος Καστοριάς
Κατηγορία:Κωμοπόλεις της περιφερειακής ενότητας Καστοριάς
Αδάμ Κορέλας

Ο καπετάν **Αδάμης Κορέλλας** ήταν αγωνιστής του αγώνα του 1821.

## Βιογραφικά στοιχεία
Η καταγωγή του ήταν από το Αρκουδόρεμα της επαρχίας Καρύταινας. Υπήρξε από τους φημισμένους στρατιωτικούς και είχε ιδιαίτερη πολεμική τέχνη, πολεμώντας μόνο τη νύχτα. Τις υπηρεσίες που πρόσφερε και τα ανδραγαθήματα που άφησε διηγείται ο Χρυσανθακόπουλος στα απομνημονεύματά του. Κατά την εποχή των Αράβων ο Κορέλας διέπρεψε. Στις μάχες ήταν περίφημος για τη γενναιότητα του. Οι στρατιώτες του ήταν από τους καλύτερους. Οι Αρκουδορεματίτες φάνηκαν χρήσιμοι στις μάχες στα φρούρια της Μεσσηνίας και απέκτησαν φήμη παλικαριάς.

## Αναφορές


Κατηγορία:Αγωνιστές του 1821
Παναγιώτης Κλης

:*Για το βουλευτή και υφυπουργό (1912-2005), δείτε [[Παναγιώτης Κλης (πολιτικός)]]* 

Ο **Παναγιώτης Κλης** ήταν αγωνιστής του αγώνα του 1821.
## Βιογραφία
Η καταγωγή του ήταν από το Αρκουδόρευμα της επαρχίας Καρύταινας. Ήταν σύντροφος του Κορέλα και πολύ παλικάρι. Πολέμησε στις μάχες στα φρούρια της Μεσσηνίας μαζί με τους Καρυτινούς και απόκτησε φήμη.

## Πηγές
* 

Κατηγορία:Αγωνιστές του 1821
Καφετσής

Ο καπετάν **Καφετσής** (αγνώστου μικρού ονόματος) ήταν αγωνιστής του αγώνα του 1821.

## Καφετσής
Η καταγωγή του ήταν από το χωριό Βλόγγο της Λιδωρίας. Βρέθηκε αρχικά με το σώμα στρατιωτών στην πολιορκία του Λάλα. Μετά την φυγή των Λαλαίων στην Πάτρα ήρθε στην πολιορκία της Τριπολιτσάς με τους στρατιώτες του ακολουθώντας τον στρατηγό Πλαπούτα. Έδειξε πολύ ζήλο και γενναιότητα στους πολέμους. 

Ο Αναγνώστης Δεληγιάννης επιστρέφοντας από την Κωνσταντινούπολη στα Τρίκορφα δυσαρεστήθηκε με την απόφαση που είχε πάρει ο Κανέλλος Δεληγιάννης να αφήσει τα όπλα στον Κολοκοτρώνη, και σκέφτηκε να κάνει συνωμοσία. Άρχισε λοιπόν να κατηχεί τους καπεταναίους της Καρύταινας προσπαθώντας να τους πάρει με το μέρος του. Ο Καφετσής  όμως δεν δίστασε να πει το μυστικό στον Κολοκοτρώνη και να χαλάσει τα σχέδια του Δεληγιάννη.

## Πηγές
* 

Κατηγορία:Αγωνιστές του 1821
Τσαρλς Γκλόβερ Μπάρκλα

Ο **Τσαρλς Γκλόβερ Μπάρκλα** (αγγλ. *Charles Glover Barkla*, 7 Ιουνίου 1877 – 23 Οκτωβρίου 1944) ήταν Βρετανός φυσικός και κάτοχος του Βραβείου Νόμπελ Φυσικής το 1917 για την ανακάλυψη της χαρακτηριστικής ακτινοβολίας Ρέντγκεν των στοιχείων.

## Βιογραφία
Ο Μπάρκλα γεννήθηκε στην Αγγλία το 1877 και σπούδασε στο Πανεπιστήμιο του Λίβερπουλ. Το 1899 πήγε στο Κολέγιο Τρίνιτι του Κέιμπριτζ για να δουλέψει στο εργαστήριο Κάβεντις υπό την επίβλεψη του φυσικού Τζόζεφ Τόμσον. Αργότερα η αγάπη του για τη μουσική τον οδήγησε στο Κινγκς Κόλετζ, όπου εντάχθηκε στη χορωδία της εκκλησίας. Το 1903 πήρε το πτυχίο του και το 1907 το μεταπτυχιακό. Δεν υπάρχουν πληροφορίες για το πότε και που πήρε το διδακτορικό του αλλά είναι γνωστό ότι ο φυσικός Τζόζεφ Τόμσον και ο Όλιβερ Λοντζ ήταν διδακτορικοί καθηγητές του.

Το 1913, αφού είχε δουλέψει στο Πανεπιστήμιο του Κέιμπριτζ, στο Πανεπιστήμιο του Λίβερπουλ και στο Κινγκς Κόλετζ, ο Μπάρκλα διορίστηκε καθηγητής της φυσικής φιλοσοφίας στο Πανεπιστήμιο του Εδιμβούργου, θέση την οποία κράτησε μέχρι τον θάνατό του. Νυμφεύθηκε τη Μαίρη Έστερ Κάουελ (Mary Esther Cowell) το 1907.

Ο Μπάρκλα συνέβαλε σημαντικά στην ανάπτυξη και τελειοποίηση των νόμων των ακτίνων Χ, και της φασματοσκοπίας ακτίνων Χ, καθώς και των αρχών που διέπουν τη διαβίβαση των ακτίνων Χ μέσω της ύλης, και ιδίως των αρχών της διέγερσης της δευτεροβάθμιας ακτινοβολίας Χ. Για την ανακάλυψη των χαρακτηριστικών ακτίνων Χ των στοιχείων, του απονεμήθηκε το Βραβείο Νόμπελ Φυσικής το 1917. Του απονεμήθηκε επίσης το Μετάλλιο Χιουζ της Βρετανικής Βασιλικής Εταιρείας το ίδιο έτος.

## Μνημεία
Ο κρατήρας Μπάρκλα στη Σελήνη πήρε το όνομά του στη μνήμη του Τσαρλς Μπάρκλα. Επίσης μια αναμνηστική πλάκα έχει τοποθετηθεί στην περιοχή Canongate, κοντά στην Παιδαγωγική Σχολή, στο Πανεπιστήμιο του Εδιμβούργου.

## Παραπομπές


## Εξωτερικοί σύνδεσμοι
* Η ομιλία του Μπάρκλα στα Βραβεία Νόμπελ το 1920 

Κατηγορία:Άγγλοι φυσικοί
Κατηγορία:Βραβευμένοι με Νόμπελ Φυσικής
Κατηγορία:Εταίροι της Βασιλικής Εταιρείας
Κατηγορία:Απόφοιτοι του Πανεπιστημίου του Κέιμπριτζ
Κατηγορία:Απόφοιτοι του Πανεπιστημίου του Λίβερπουλ
Ρόμπερτ Άντριους Μίλικαν

Ο **Ρόμπερτ Α. Μίλικαν** (*Robert Andrews Millikan*, 22 Μαρτίου 1868 - 19 Δεκεμβρίου 1953) ήταν Αμερικανός πειραματικός φυσικός, που τιμήθηκε με το Βραβείο Νόμπελ Φυσικής το 1923 για τη μέτρηση του στοιχειώδους ηλεκτρικού φορτίου και για την εργασία του πάνω στο φωτοηλεκτρικό φαινόμενο. 

Από το 1921 έως το 1945 ήταν πρόεδρος του Ινστιτούτου Τεχνολογίας της Καλιφόρνια.

## Παραπομπές



Κατηγορία:Αμερικανοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Αμερικανοί νομπελίστες
Αποστόλης Κολοκοτρώνης

Ο **Αποστόλης Κολοκοτρώνης** ήταν οπλαρχηγός της ελληνικής επανάστασης του 1821 και μετέπειτα αξιωματικός του ελληνικού στρατού από την Αρκαδία. Ήταν μέλος της σημαντικής οικογένειας των Κολοκοτρωναίων.
 
## Βιογραφικά στοιχεία
Ο **Αποστόλης Κολοκοτρώνης** ήταν γιος του οπλαρχηγού Γιαννάκη Κολοκοτρώνη ( γνωστού και με το παρωνύμιο «Ντασκούλιας» ) και ανιψιός του αρχιστράτηγου Θεόδωρου Κολοκοτρώνη. Αρχικά έλαβε μέρος μαζί με τον πατέρα του στις πολεμικές επιχειρήσεις στη Μολδοβλαχία υπό τις διαταγές του πρίγκιπα Αλέξανδρου Υψηλάντη.
Μετά την κατάπνιξη της επανάστασης στις Παραδουνάβιες Ηγεμονίες, πατέρας και γιος επέστρεψαν στις αρχές Αυγούστου του 1821 μαζί με άλλους αγωνιστές στην Πελοπόννησο και πήραν μέρος στην μάχη της Γράνας όπου ο Αποστόλης τραυματίστηκε.
 
Έπειτα συμμετείχε ενεργά στην πολιορκία του Ναυπλίου, στην πολιορκία της Ακροκορίνθου, στις πολεμικές συγκρούσεις στα πλαίσια της πολιορκίας της Πάτρας ( μάχες Χαλανδρίτσας, Γηροκομείου κλπ ) και στην απόκρουση της εισβολής της στρατιάς του Μαχμούτ πασά Δράμαλη. Για τη συνεισφορά του στα πεδία των μαχών, έλαβε στις 5 Ιουνίου του 1823 από την κυβέρνηση το βαθμό του αντιστράτηγου.
 
Κατά τον ελληνικό εμφύλιο της περιόδου 1823 - 1825, αν και κλήθηκε από τον Θεόδωρο Κολοκοτρώνη να ενισχύσει την παράταξή του, τόσο στον αποκλεισμό του Ναυπλίου όσο και στην πολιορκία της Τριπολιτσάς από την αντίπαλη προς τον γέρο του Μοριά παράταξη, κράτησε ουδέτερη στάση αναμονής. Επίσης, κατά τις αρχές του 1824 κατηγορήθηκε για αυθαιρεσίες στην περιοχή του Πύργου. Αργότερα συμμετείχε στις πολεμικές επιχειρήσεις εναντίον του Ιμπραήμ και αναδείχτηκε από τον Θεόδωρο Κολοκοτρώνη ως γενικός αρχηγός των ενόπλων της επαρχίας Τριπολιτσάς.
 
Μετά την απελευθέρωση και τη δημιουργία ανεξάρτητου ελληνικού κράτους, αναδείχτηκε το 1836 αξιωματικός της Ελληνικής Φάλαγγας και το 1845 έλαβε το βαθμό του συνταγματάρχη ενώ τιμήθηκε και με το αριστείο του Αγώνος. Πέθανε το 1862 στην Τρίπολη. Ήταν παντρεμένος με τη Σοφία Στ. Δημητρακοπούλου από την Τρίπολη με την οποία απέκτησε πέντε κόρες.

## Παραπομπές

 
## Πηγές
* 

Κατηγορία:Αγωνιστές του 1821
Αποστολης